Vrede
Vrede on linn Lõuna-Aafrika Vabariigis Free State'i provintsis Thabo Mofutsanyana ringkonnas, Phumelela valla halduskeskus. Vrede on asutatud 1863. aastal, linnaõigused sai 1879. aastal. 'Vrede' tähendab afrikaani keeles 'rahu'. Lõuna-Aafrika Vabariigi 2011. aasta rahvaloenduse andmetel oli Vrede elanikest mustanahalisi aafriklasi 93,1%, valgeid 5,7%, India või Aasia päritolu inimesi 0,5%, värvilisi 0,4% ja teisi 0,4%. Suulu keelt pidas emakeeleks 53,4% inimesi, sotho keelt 36,5%, afrikaani keelt 6,0%, inglise keelt 1,1% ja teisi keeli 3,1%. Vredes on sündinud kirjanik André Brink (1935–2015).